Ritratt: Uffiċju stampa Mediaset  Mil-lejla fid-9.25pm l-istazzjon Canale 5 se jkun qed jerġa' jxandar il-miniserje L'Amore Strappato b'Sabrina Ferilli fil-parti ewlenija. L-istorja hija waħda li ġrat tassew fl-Italja bejn l-1996 u l-2005 dwar omm (Ferilli) iddisprata li minħabba fi żball ġudizzjarju tiġi mifruda minn bintha. Meta l-iżball jinkixef, l-omm tibda battalja kontra l-burokrazija biex tikseb lura l-kustodja ta' bintha. Din l-sitorja hija dokumentata fil-ktieb Rapita dalla giustizia u l-istorja tiżvolġi madwar il-ħajja ta' Raffaella u Salvatore, koppja miżżewġa b'tifla Angela. Fl-24 ta' Novembru atl-2005 ħajjithom inbidlet meta minħabba akkuża falza ta' pedofelija il-missier jispiċċa l-ħabs u t-tifla tittieħed minn ma' ommha. Fl-2001 l-akkużi kontra r-raġel waqgħu iżda fil-frattemp Angela kienet ġiet addottata minn familja oħra. Meta l-iżball inkixef, l-omm bdiet battalja kontra l-burokrazija biex tikseb lura l-kustodja ta' bintha. Kien fil-fatt fl-2006 li l-familja setgħet terġa' tingħaqad flimkien. Il-qoxra tal-ktieb. Ritratt: Pubblikazzjoni Rizzoli Il-karattri għal din il-produzzjoni inbidlilhom isimhom. L-omm hawnhekk hija Rosa fejn narawha għaddejja bil-ġlieda tagħha biex Rocco (Salvatore) jiġi liberat u tieħu mill-ġdid il-kustodja ta' Arianna (Angela) li sadattant tkun se tiġi addottata. Biex tkompli tgħaxxaqha, il-Qorti ċċaħħadha milli tagħmel kuntatt ma' bintha u Rocco issa jibda jitlef kull tama. Meta jsiru jafu li Arianna ġiet addottata minn familja oħra jiddeċiedi li jattira l-attenzjoni tal-midja waqt li Rosa javviċinaha wieħed li lest jagħtiha dettalji dwar min addotta lil bintha. Ma' Sabrina Ferilli f'din is-serje ta' tlett puntati jieħdu sehem ukoll Ricky Tognazzi, Enzo De Caro u Valentina Carnelutti.